open-index/open-wikipedia-markdown huggingface dataset:
Joke Silva

**Joke Silva** MFR na Naija aktress, daretor, an bizness wuman. Im 1998, Joke Silva dey inside one Oyinbo fim kol *"The Secret Laughter of Women*". Inside di fim, Colin Firth an Nia Long akt too. In 3016, Joke  Silva win di Best Aktress in a Lidin Role for di *2nd Africa Movie Akademi Awod* for di fim *Women's Cot*. In 2008, Joke Silva stil win *Best Aktress in a Sopotin Role* at di *4th Afrika Muvi Akademi Awod* in di fim White Waters. Joke Silva pat na to do like Grama inside *White Water*.

Na Olu Jacobs bi Joke Silva hosband. Di hosband an wife get one kompini kol *Lufodo Group*. Di kompini dey produs an sel fim-dem. Dey stil get lLufodo Akademi of pafomin Akts as na Joke Silva bi di daretor of stodi for di Akademi. Joke Silva bi di M.D ( Maneji daretor) of *Malete Film Village*. Malete Film Village* join bodi with [[Kwara State University|Kwara Stet Yunivasiti]] to do tins.
Naija govamet give Joke Silva one Awod  kol *Memba of di Orda of di Federal Riploblik on 29 September 2014.
## How e tek start life
Na for Legos, Naija dey bon Joke Silva inside di Saro/Amaro famili. Joke Silva papa nem na Emmanuel Afolabi Silva an e mama nem na Adebimbola Silva Joke Silva papa na lorya an e mama na doktor. E mama kpai in July 2015. Na 4 pikin Joke Silva peret bon. E great great gra-fada dem na Charles Phillips an Samuel Herbert Pearse.
## How e tek go skul
Joke Silva go Hili Child Kolej wey de Legos. E finish from Yunivasiti of Legos an e stil go Webber Douglas Akademi of Dramatic Akt wey de London. In di Eli 1990s, wen Joke Silva stil de Yunivasiti, na im e don dey akt fim.
E join di kolshoral group wey Bode Osanyin an singa Stella Monye de. Joke Silva pak e stodi go one side for one year bikos e wan bi Aktress. Joke Silva peret no fest wan mek dia pikin bi Aktress but bikos of di fim bizness dey mek dia pikin happi, dey no get choice.
## How e tek wok
Wsiu Alabi Pasuma

Dey bon **Wasiu Alabi Pasuma** am foh 27th November 1967. Na Mushin Legos stet, e stey from wen he bi dey small till e grow. Na only him mama wey bi **Alhaja Adijat Kubura Odetola** wey pipul sabi as *Iyawo Anobi* as he tek dey praise her foh him musik sey na she bi him biggest sopot foh him musik Karia tek care of am.

He go to *Muslim mission primary school* foh 1973, bifor e kom muv to *Nigerian Model High school* wie e finish him sekondri skul.

Na since wen he don dey foh sekondri skul na him e don dey do e musik, wai oda student dem dey do tins wey konsan sport mata. **Pasuma** and som of e friend dem go sit dawn foh one kohna dey sing song on dia own

He stat to write e own song dem foh 1984. Dat time pesin wey e dey look as e role model na **K1 De Ultimate** bikos e still dey young, na dat sem 1984 e rilis his fest albom wey e nem am *TALAZO 84*. Meni of e fans dem praise am foh di albom, e kom giv am more pawa tu wan do more. Foh 1993, e kom rilis e fest official musik albom.

## E Karia
As pipul stat to rekognaiz e albom wey e rilis for 1993, e don rilis albom dem wey don pass 30. Wey mek **Pasuma** to fit dey among one of di most Fuji musishian wey dey do well foh Nigeria.
He don even join bodi sing song wit difrent difrent musishian dem like **Bola Abimbola** and **King Sunny Ade**. Apart from sey e dey sing, he don join bodi show foh difrent difrent Nigeria fim dem like [Iyanje] and [Alenibare].

## Som of E Song Dem
Foh 2020, He rilis one song wey bi *MMM* (Money Making Machine). E rilis dis albom foh Covid-19 time, he kom tok sey e do di song to entaten e fans dem since dey don stop pipul to dey gada togeda to dey do big party bikos of di bad disease. Dat Musik wey bi *MMM* wey e do dat time kom bi one of e biges wok wey e do, e kom mek am dey popular well well again foh meni pipul wey don dey tok sey Fuji musik na one kind musik style wey don old.

Foh 2022, he rilis anoda musik style wey e kol am *Afro fuji* wey e join bodi togeda kom kolabo wit **Qdot**, di song nem na *Omo Ologo*. Afta dat one, e kom go rilis anoda two Fuji musik wey di title na: *Legendary and December tonic*. E kom kol dem *Human nature*.

## Awod
Foh 6 Sept 2015, **Pasuma** kom gain pipul atenshon well well, wey mek am win **Olamide**, **Phyno**, and **Flavour** as di *Best Indigenous Artist of the year* foh di  *Nigeria Entertainment Awards*.

For 2021, E win di *Best International Music Video Award* wey *Hollywood and African Prestigious Awards* (HAPAwards) giv am.

## Wie Dem Gada di Tori
Miss Universe Nigeria

**Miss Universe Nigeria** **(MUN)** na one Naija beauti pajent wey dey hapun evri year. Di pajent na to pik who go go repiset for di *Miss Universe*. Na Silverbird prodoshon dey arenj *Miss Universe Nigeria*. Silverbird start dis pajent in 1983. Di sho stop for som time, but kom bak in 2023.

Di pesin wey win di las *Miss Universe Nigeria* na Hannah Iribhogbe. Na September 2023 e go rimuv e taitu, and MUN go kom riples MBGN

## History
Bifor bifor, na *Daily Times* pipo dey arenj *Miss Nigeria* pajent wey dey kari pesin go Miss Universe. Afta Edna Park wey bi Miss Nigeria 1964 wey *Daily Times* pipo kari go Miss Universe fall dia hand for semi-final, dem stop to dey kari pesin go Miss Universe*.

For 1983, afta dem do plenti annasimet,  Omololu Ojehomon win di niu Silverbird beauti pajent "Miss Universe Nigeria", but di fest edishon no gud bikos dem rimuv Ojehomon taitu komot bifor e get opotuniti to go oyinbo kontri go do Miss Universe. For dat niu *Miss Universe Nigeria*, na Yemi Fawaz kari di nomba&nbsp;3 posishon, an e tok sey Silverbird no arenj di pajent wel wel. Pipo kom dey tok bad about di sho bikos of how Silverbird tek chuz two pipo to get sekod posishon. Anoda wahala for di sho dat time bi sey, enibodi wey e mama an papa no kom from Naija no go fit bi winna. Fawaz stil tok sey wetin dey vex am pass bi sey Silverbird no dey tekia of pipo wey don win di sho awod afta dia year don finish.

After three years reach, Silverbird president Ben Murray-Bruce bring back di pajent as *Most Beautiful Girl in Nigeria'', and na Law student Lynda Chuba-Ikpeazu win am come do Miss Universe for di first time since 23&nbsp;years. MBGN come get more franchise like Miss World, Miss International, and Miss Supranational, but na only those wey win MBGN fit represent Nigeria abroad. Agbani Darego wey study Computer Science and Mathematics  win Miss World for 2001, and na she become di first Nigerian wey place for Miss Universe that year.

For 2005, Silverbird create different title for MBGN runners-up dem, like MBGN Universe, and MBGN winner pata pata na "MBGN World"; na only Miss World she fit go. Roseline Amusu wey been study Human Science, na she become di first MBGN Universe, but Nigeria no fit place until 2019 when Olutosin Araromi wey dey study Health and Human Services come reach Miss Universe top 20 after 18-years reach.

For 2023, Silverbird come bring back Miss Universe Nigeria, and na Murray-Bruce brother, Guy, talk say Miss Universe rules dey change evri time, na 'im make MUN and MBGN na two different pajent now. MBGN dey promote dat kin' beauty wey Oyinbo too dey like, but, MUN dey accept every contestant, and dem marital status, body type, shade, height or weight no be problem again.
Johnny Drille

**John Ighodaro** (dey bon am 5 July 1990) wey pipo no wel wel as **Johnny Drille** na Naija singa an song raita. Pipo start no Johnny wen e sing di song wey Di'ja don sing bifor *Awww*. Na Mavin Rekod sahin Johnny Drille.
## How e tek start life
Na for Edo State wey de Naija dem tek bon Johnny on 5 July 1990. Johnny papa na sekondiri skul prinsipa an also a pastor. Na four pikin Johnny peret bon. Wen Johnny stil bi smol pikin, e dey join sing for e papa chorch.
## How e tek wok
Johnny start to dey sing for inside Chorch.
* **2013**
Johnny enta di sisin 6 of Projet Fame West Afrika kompetishon in 2013.
* **2015**
Johnny sing *"Awww"*, di song wey Di'ja don sing bifor. Don Jazzy wey bi oga patapata for Mavin Rekod.
E rilis e fest song *Wait for Me* in 2015. Di song risiv nominashon  for Best Hotanetiv Song at The Headies 2016. Johnny join Niniola wey fight too to win di sisin 6 projet fame sing one song kol *Start All Over*.
* **2017**
For February 2017, Johnny sahin a rekod deal with Mavin Rekods.
* **2023**
In September 3, 2023, e rilis e full habom  wey get 14 song inside.
### Habom

### Song-dem wey e don do
*2015 – "Wait for Me"
*2015 - "Love Don't Lie"
*2016 – "My Beautiful Love"
*2016 - "Start All Over  (Featuring Niniola)
*2017 – "Romeo & Juliet"
*2018 – "Halleluya" (featuring Simi)
*2018 – "Awa Love"
*2019 - "Forever"
*2019 - "Shine"
*2019 - "Finding Efe"
*2019 - "Papa"
*2019 - "Dear Future Wife"
*2019 - "Count on You"
*2020 - "Something Better"
*2020 - "Mystery Girl"
*2021- "Ova"
*
*2021 - "Bad Dancer"
*2021 - "Loving Is Harder"
*2021- "Odo" 
*2021- "Sister"
*2021- "In the light"
*2021- "Sell my soul"
*2022 - "How Are You (My Friend)"
*2022- "All I'm saying" 
*2022- " Love and life"
*2022- "Journey of our lives 
*2023- "Believe me"
*2023- "The Best Part"
## E pasonal life
Johnny na hosband of Rima Tahin. E wife na Muzik manija.
Peter Okoye

**Peter Okoye** (dey bon am 18 November 1981) wey meni pipul sabi as **Mr P** na Naija. E start to dey popular for di time of 2000s as di memba of di **P-Square** wit im twin broda wey meni pipul sabi as **Rudeboy**. for 2021 dem awod am wit di honor of doktoh digri from di *ESCAE University* wey dey for *Benin Republic*.

## Early Laif an Edukashon
Mr. P an e twin broda wey bi Rudeboy grow up for a big family for Jos wey bi Plateau Stet, Nigeria. Dem bon am foh di family of **Josephine Okoye** and **Mazi Moses Okoye**.

**Peter** and e broda **Paul** join one musik skul and drama klob, na foh di skul dem stat to len how to dance and how to dey sing, and dey even dey pafom di song of som popular musishian dem like **MC Hammer**,**Bobby Brown** and **Michael Jackson**.

## E Karia Foh Solo Musik
Foh 2017, him and e broda wey fom di *P-Square* band kom skata and dem separate. Mr. P fest drop his solo musik wey e nem am *For My Head*, *Cool It Down* foh 2017.

Foh 2018, **Mr. P** join bodi togeda wit **Nyanda of Brick** & **Lace** wey dem sing one song wey dey nem am *Wokie Wokie*. Foh 2021, Mr. P kom fom e own rekod lebel wey e kol *PClassic Label*, di rekod lebel don sign Naija aktivis and na   e bi *Dj* wey dem dey kol *DJ Switch*, and foh 2021, e rilis e  fest albom wey get 16 trak dem,   e nem am *The Prodigal* wey e join bodi sing wit singa dem like Tiwa Savage, **Simi**, **Teni**, **Wande Coal**, **Tamar Braxton**, **Singah**, **Mohombi**, **DJ Switch**, and **OvieKelz**.

## Pasona Laif
Foh 2013, **Peter Okoye** and e girlfriend dat time wey bi **Lola Omotayo** giv bet to dia daughter ** Aliona** foh one hospital wey dey *San Francisco* foh *United States*. Wen e rish 17 November 2013 di two of dem kom marri foh di  *Ark* foh Lekki, Legos stet, Nigeria.

## Wie Dem Gada di Tori
Yusuf Datti Baba-Ahmed

**Yusuf Datti Baba-Ahmed** ( dey bon am 7 July 1969) na Naija ekonomis an politishan. Baba-Ahmed na bifor bifor Sinetor for Kaduna North in 2011. From 2003 go rish 2007, e na memba of House of Repisentetiv, Na Baba-Ahmed Lebor Parti (LP) pik to bi di vais presidet for di 2023 presidenshial eleshon with Peter Obi as dia presidenshial kandidet.

Baba-Ahmed kom from Zaria an e go Yunivasiti of Maiduguri. Wen e finish skul, Baba-Ahmed enta bizness an bankin wok bifor leta join politis. Wen Baba-Ahmed stil de *House of Reprisentetiv*, pipo no am as pesin wey no dey sopot korupshon an pesin wey fight against di Third term Agenda wey forma presidor Olusegun Obasanjo wan do. Wen e finish as memba of House, Baba-Ahmed kontiniu to dey tok an sopot gud govamet as e dey faze e bizness. Na Baba-Ahmed get Baze Yunivasiti.

Baba-Ahmed kom bak to politis in 2010 an e win di  eleshon wey e enta to bi di Sinetor of Kaduna North. Na onli one year e yuz as di tribunal tok sey mago mago dey di eleshon as e komot  in 2011. Wen Baba-Ahmed to win di 2018 pamari eleshon wey PDP do to bi   presidental kandidet, e join Lebor Parti to bi di vais-presidet for Peter Obi in 2022. Wen di risot of di eleshon kom out, Na Bola Tinubu win as presidet of Naija an Kashim Shettima win as e vais-presidet.
## How e tek start life an go skul
Yusuf Datt Baba-Ahmed dey among di 33 pikin-dem wey e papa Baba-Ahmed bon. Baba-Ahmed papa na Arab pesin wey dey do sell goat, sheep an cow bizness. Baba-Ahmed papa leta bikom a skolar an pesin wey no Islamic law wel wel. Baba-Ahmed get B.Sc an M.Sc in Ekonomik from di  yunivasiti of Maiduguri wey de Borno Stet. E don bifor wok for The Nigerian Security Printing and Minting PLC Legos. Na afta dis wok e do last bifor e fest enta politis.

For 2016, wen e stil bi Fediral repisentativ,  Baba-Ahmed get e Ph.D satifiket wen from Yunivasiti of Westminster.
## How e tek wok for politis
Na for April 2003 Baba-Ahmed win di eleshon to di *Fediral House of Repisentativ* for di Zaria *Fediral Konstituensi,* Kaduna Stet. E yuz ANPP (All Nigeria Pipo Parti tek kampain an win di eleshon. Pipo like Baba-Ahmed bikos e no dey tek nosens wen e dey politis. E dey among di pipo wey no sopot forma presidor Olusegun Obasanjo for go for di third time as presidor. Baba-Ahmed tok sey e no go kari post for di sekod term bikos som of dem don kolet moni for bak to sopot wetin Obasanjo wan do. For 2007, e kari INEC (Indipedet Nashonal Electoral Kommishon go jog bikos of wetin dey do for eleshon pirod. Baba-Ahmed yuz CPC (Kongress for Progresiv Parti win di Kaduna North Sinetorial eleshon in 2011. CPC na Muhammadu Buhari politika parti.
## How e tek sopot edukeshon
Na Baba-Ahmed bi di fonda an Pro-Shasellor of Baze Yunivasiti. Di yunivasiti dey Abuja  for Naija. Na for April 2011 dey opun di yunivasiti.
Rashidi Yekini

**Rashidi Yekini** (dey bon am 23 October 1963 an e kpai on 4 May 2012) na Naija futbola wey dey play front posishon. Na Yekini score pass for all di futbola wey don play for Naija. Yekini play futbol for more dan 20 years. Na one klub kol Vitória de Setúbal wey de Portugal e yuz meni of e time play for. Yekini play futbol for oda klub wey de six kontri.

Di tota nomba of goal wey Yekini goal for Naija na 37. E dey for Naija futbol tim wey play for seven mejo kompetishon. Two Wold Kop join for di seven mejo kompetishon wey e play for Naija. Na Yekini score di fest eva goal wey Naija fest goal for di histri of Wold Kop. Wen CAF wan men futbola wey play pass for 1993 for Afrika Futbola of di year in 1993, na Yekini dey chuz.
## How e tek play futbol
Yekini peret na Yoruba but na Kaduna dey tek bon am. E start to dey play in Naija Ligi bifor e kom go Ivory Coast go play for Afrika Sport Nashonal. From Ivory Coast, Yekini go Portugal go play for Vitória de Setúbal. Na for dat klub e rili play e best futbol. Yekini win di hiyest goal skoral awod for 1993-1994 Sisin in di Primeira Liga in Portugal. Na 21 goal wey e score mek am win di awod. Bifor di 1993-1994 sisin, Yekini helep e klub komot from sekod divishon kom Primeira Liga with e 34 goal wey e score in 32 game. Na dis one fit mek am win di *Afrika best playa awod* in 1993. Na Yekini bi di fest Naija playa to win dis awod.

In 1994, Yekini sahin for Olympiacos wey de Greece. Yekini blood  no go with e tim playa an dis one mek am komot for Olympiacos. Yekini play for Sporting de Gijón wey de Spain bifor e kom bak to e forma klub Setúbal. Oda futbol klub wey Yekini play for na Zurich, Club Athlétique Bizertin, an Al-Shabab Riyadh bifor e kom bak to dey play Afrika futbol.

In 2013, Yekini join Julius Berger F.C wey de Naija for Nigeria Shampionship .Yekini join Gateway United FC wen e bi 41 years old on April 2005.
## How e tek play futbol for e kontri
Yekini play 62 futbol game for Naija an e score 37 goal. Na e goal pass for Naija. Yekini de di Naija tim wey play 1994 Wold kup an e score Naija eva fest goal for Wold kup in di 3-0 win against Bulgaria. Wen Yekini score dat goal, e hapi sotey wota komot for e two eye. Di one mek pipo dey rimemba di Wold kup til todey.

Yekini dey di futbola tim wey win di 1994 Afrika Kop of Neshon wey hapun for Tunisia. For di kompetishon, na Yekini score di hiyest goal an na im bi di best playa for di kompetishon. Yekini dey di futbola tim wey go Olympic in *Seoul 1988*.

## How e tek kpai
Niuz kari am sey Yekini dey sik for som time. In 2011, ripot for niuz tok sey e dey get smol smol kolo meat for head. Yekini kpai on 4 May 2012 for Ibadan. Na two of e forma futbola Mutiu Adepoju an Ike Shorunmu break di niuz. Dey beri Yekini for Ira, Kwara Stet. Na e house kompond dey beri am.
Dagrin

Dem bon **Oladapo Olaitan Olaonipekun** wey plenti no as **Dagrin** foh (25 October 1984 - 22 April 2010), he kom from Ogun stet for Nigeria. Na rapa for Nigeria, Dem rilis one fim wey tok about e life wey dem kol *Ghetto Dreamz* foh 2011.

## Early Laif
**Olaonipekun** house dey foh *Meiran*,* Alagbado*, foh Ogun Stet.

## Karia
E rilis his fest audio albom wey bi *Still on the matter*. Foh 2009, e rilis his sekond studio albom wey e kol *C.E.O. (Chief Executive Omoita)*. Foh 2010, dem nominet am foh di *Nigerian Entertainment Awards for Best Album* wey bi (C.E.O.)*, *Hottest Single "Pon Pon Pon", *Best Rap Act* and Best Collaboration with vocals*. E albom wey bi *C.E.O* (Chief executive Omota* foh English: *Chief Executive Thug) win di *Hip hop World Award* foh 2010 for best rap albom. Na from di albom im song wey bi "Pon Pon Pon", and "Kondo" dey. E wok wit som oda Naija atist dem like {*'Y.Q**, **9ice**, **M.I**, **Iceberg Slim**, **Omobaba**, **Terry G**, **Ms Chief**, **Owen G**, **K01**, **code**, **MISTAR DOLLAR**, **TMD entertainment**, **Omawumi**, **Chudy K**, **Bigiano**, and **Konga**}. Dem rilis e tord studio albom wey bi "If I Die" afta e don dai.

==Im musik style==
**Dagrin** dey among di fest set of pipul wey yus Yoruba and pidjin languej tek rap among Naija singa dem. One jonalis wey bi  tori pesin foh "Premium Times"  **Idoko Salihu** tok sey as Dagrin dey yus English wit e netiv languej to rap kom mek am transform di Nigeria rap indostri.

==Ghetto Dreamz==
Ghetto Dreamz'', na fim about e laif wey bi sey na **Trybson Dudukoko** and **Doris Simeon** wey bi ''Ademinokan'' akt as e girlfriend and Dem rilis di fim foh April 2011.

==Albom wey e do Dem==
*Still On The Matter (2006)

*If I Die (2011)C.E.O (Chief Executive Omoita) (2009)

*If I Die (2011)

==Awod and nomineshon dem==
E win di awod;
*2010 Hip Hop World Awards – Best Rap Album

==E Death==
**Olaonipekun''' get accident foh April 14, 2010 & e dai afta 8 days, foh 22 April, 2010 dat time e dey di age of 25 yehs wen e get di accident wit moto foh Legos, Nigeria.

## Wie Dem Gada di Tori
Noni Madueke

**Chukwunonso Tristan ''"Noni''" Madueke** (dey bon am 10 March 2002) na England futbols wey dey play for Premier Ligi klub Chelsea. Madueke fit play as winga or as midfida.
## How e tek start life
Na Igbo peret bon Madueke an na for Barnet dey bon am. Wen PSV klub sahin am, Madueke an e mama pak komot go one vilej kol Wintelre.
## How e tek play futbol
Madueke join Crystal Palace wen e stil bi nine year old an e yuz three yearsbfor di klub. E leta join Tottenham Hotspur wey e kaptain di onda-16 side. Wen Madueke bi 15 years old, e play for di onda-18 side.

* **PSV**
Madueke sahin three years kontact with PSV. PSV na one klub wey de Holland. Dat time Manchester United wan sahin im but Madueke no gri go.

On  26 August 2019, Madueke play for di sinior tim of PSV wen in di Eerste Divisie . Dey chenj Jong PSV in di 64 minit for Madueke for dat game. MVV Maastricht win PSV 1-0 for dat game.
Madueke play for di fest tim of PSV on 19 January wen dey play 1-1 draw with VVV-Venlo. Madueke kom dey play evritime for PSV in di 2020-21 sisin. For di fest game of 2020-21 sisin, Madueke score wen PSV win Emmen 2-1 on 19 September 2020. Na seven goal e get for dat sisin.

For 7 August 2021, Madueke score two goal in di 4-0 will against Ajax. Na Ajax nomba 18 game wey dey neva loss onti PSV win dem. Madueke sahin anoda kontact win PSV onti  2025. PSV give Madueke jersi nomba 10.

* **Chelsea**
On 20 January 2023, Chelsea futbol klub sahin Madueke an sey e go de with dem for seven an a half year. Chelsea give PSV £28.5 million. Madueke score e fest gil for Chelsea wen Chelsea win Arsenal 3-1 on 2 May 2023.

## How e tek play for Kontri
Madueke don play for England youth tim . E score two goal wen England wan kwulify against Denmark onda-17. E de di tim wey play 2019 Europian Onda-17 Shampionship
Madueke play e onda-18 game for England wen dey play Australia. Na 3-2  England win dem. Na for De Montfork dey play di game on 6 September 2019. Madueke score in di 2-0 against South Korea on 10 September  2019.
On 15 March 2021, Madueke nem de di tim wey go play 2021 UEFA Europian Onda-21 Shampionship
Balarabe Musa

Dem bon **Abdulkadir Balarabe Musa** foh (21 August 1936 - 11 November 2020) an na politishian foh Nigeria wey dem elekt as bifor bifor govnor foh Kaduna Stet, na hold ofis foh Nigeria sekond repoblik, from October 1979 go rish 23 June 1981 wen dey impish am komot foh ofis. Foh di nomba four Nigeria repoblik na him bi leeda foh *Conference of Nigerian Political Parties* (CNPP),wey bi kombineshon of parti wey no bi e parti dem.

## E Background
Dem bon **Musa** foh 21 August 1936 foh Kaya, Kaduna stet. E stodi foh *Zaria Middle School* from 1947 go rish 1952, and for di *institute of Administration*, Zaria from 1952 go rish 1953. Im bi akount klak foh 1953 go rosh 1955, and e wok as skul Tisha foh 1955 go rish 1960. He wok as maneja foh difrent difrent akount mata foh di period of 1960 go rish 1975, dat time, im dey stodi foh difrent difrent kolej dem foh London tu fit gain adishonal kwolifikashon dem.

## Wen E bi Govnor foh Kaduna Stet
Foh 1979, dem elekt **Musa** as govnor foh Kaduna Stet onda di platfom wey bi di *People Redemption Party* wey bi sey na **Aminu Kano** bi di founda of di parti, wit oda pipul like **Abubakar Rimi**, **Sabo Bakin Zuwo**, **Abdullahi Aliyu Sumaila**, **Yusufu Bala Usman**, **Uche Chukwumerije**, and **Michael Imoudu**, **Chinua Achebe**, **Sule Lamido**.  Di chalenj wey di *National Party of Nigeria* (NPN) chanlenj am no kom dey sosesful. Di parti wey e dey don fest bi part of di *PPP* parti wey get konekshon wey dey agenst *NPN*, e kom  leta withdraw small small. Di Kaduna Stet *House of Assembly* wey bi sey na *NPN* memba dominet di house, dey kom mek progres foh e matta as e bi govnor. E no kom fit fom eni kabinet bikos e no gri to nominet NPN memba dem and di house no gri aproof his kandidet dem. Di house kom impeach am foh June 1981, wey mek am bi di fest Stet govnor wey dey komot from govnor seat.

Wen  di Kaduna Stet klob wey dey play one game wey dem dey call polo invite **Musa** no gri go, "e tok sey him no sabi play di game, sey polo game na for oyinbo pipul foh pipul and na foh pipul wey get pawa and foh pipul wey get money".  **Musa** kom tok sey dem komot am from di govnor seat bikos im bi dey plan am to mek di stet open som small small indostri and di one dem wey big small, and e fit mek di NPN memba dem no get di chans to stat dia own kompani dem. He kom stat di kompani dem wey bi sey na stet get dem, e leta close down di kompani dem bikos di kompani dem no bring profit.
Godwin Obaseki

**Godwin Nogheghase Obaseki** (bọn 1 July 1957) na Naija politician and biznesman wey dey preside as Governor of Edo Stet. Dem first elect am as governor under the platform of the All Progressive Congress (APC) for the year 2016, where e kom defeat Mr. Osagie Ize-Iyamu of the PDP and e swear in as governor on 12 November 2016. Before e become governor, e bin serve as chairman of the Edo Stet Economic and Strategy Team wey former Governor Adams Oshiomole inaugurate for March 2009.
Abba Kyari

**Abba Alhaji Kyari** ( dem bon am 17 March 1975) na Naija Polis Ofisa wey bi di deputi komishonal of polis wey dey on sospenshon.  Kyari no fit do like polis ofisa for now bikos of e mata wey dey kot. Pipo hakus am sey e join bodi to do bad tins with Ramos Abba.(Hushpuppi. Hushpuppi na yahoo Boyz.  Kyari bi memba of IACP ( International Association of Chiefs of Police|Intanashonal Hasosiashon of Shif of Polis]]. Bifor Kyari bikom di IGP-IRT, e don wok for Legos Stet Polis Komand. For Legos Stet Polis Komand, e na *Unit* Komanda . Dey leta promot Kyari to wok as Ofisa-In-Charge to di polis dipatmet wey no de again, SARS. (Special Anti-Robbery Squard.

## How e tek wok
Na for 2000 Kyari enta Polis Akademi wey de Wudil, Kano Stet. Kyari finish di Akademi as  Hasistat Supa-intedet of Polis tranee .        Kyari go do e one year komposiri sarvis for *Adamawa Stet Polis Komand* . Na Song Polis Divishon e de. Dey leta Kari Kyari mek e bi DCO (Divishonal Krime Ofisa) in Numan Adamawa Stet. E stil wok for Unit Komand 14 PMF Yola.

Kyari kom *Legos Stet Polis Komand* as 2 IC (sekod in Komand) an leta Ofisa-In- Charge of SARS. Bifor Hushpuppi kess kom up, Kyari don bi di oga patapata of di Inspetor Jeneral of Polis Inteliget Respond Tim in di Nigeria Polis Force wey de Abuja.    

## E kes wit Hushpuppi
On 29 July 2021, Niuz kari am sey  Kyari join bodi with di yahoo yahoo boy Hushpuppi to fit yuz wayo kolet $1.1 million from di fonda of one skul wey de Qatari. Hushpuppi now dey for USA prisin as e wan yuz 11 years bikos of di wayo wayo tins wey e don du.

One dokumet wey de kot tok how wahala tek happun bitwin di three yahoo boys Hushpuppi,    Juma an Vincent. Dis wahala mek Vincent go link sekret to one pesin wey Hushpuppi an Juma wan yuz wayo for. Dis tin vex Hushpuppi sotey e kom arenj mek dem harest as put Vincent for prisin in Naija. E bi like sey na Kyari Hushpuppi yuz tek du dis tin. Di pepa wey dey kot stil tok how Kyari tek send e bank akaunt to Hushpuppi mek Hushpuppi give am moni for di wok wey e du to harest Vincent. One Naija intanet Niuz-Pepa kol People Gazette tok how Hushpuppi tek arenj mek Kyari kom mit am for Dubai an how Hushpuppi tek yuz moni welkom am wel wel. Kyari tok for e Facebook an e Instagram akaunt sey na liar bi all dis tins wey pipo dey tok about am. Di People's Gazette tok sey *United States Department of Justice* don tell Kyari sey mek e kom USA kom ansa for dis tin. Di IGP don sospend Kyari from r di polis wok onti di mata finish.

## E kokain kes
On 14 February 2022, one video sho Kyari dey  tok di moni wey e go kolet for 25 Kg of Kokain. E wan give an $61, 400 cash moni. NDLEA  hakuss Kyari an six oda polis ofisa sey dia hand dey kokain bizness . Kyari an four oda polis ofisa tok sey na liar bi dat tin wey NDLEA dey tok about dem.
Tony Elumelu

**Anthony Onyemaechi Elumelu** CFR ( dey bon am 22 March 1963) na Naija wey dey stodi bizness mata an e dey dash pupi moni an propati. Na Elumelu bi di oga patapata for Heirs Holdings an stil bi di oga patapata for Transcorp. Elumelu bi di fonda of Di Tony Elumelu Fondashon. For 2020, Elumelu nem de for di 100 pipo for di wold wey popula pass. Na *Time* niuz-pepa do di list.
## How e tek start life
Na for Jos, Plateau Stet, Naija dey bon Elumelu on 22 March 1963. E papa nem na Dominic Elumelu an e mama nem na Suzanne Elumelu. Elumelu papa kom from Aniocha North lokal govamet aria for Delta Stet. Na four five pikin e papa bon. One of e broda bi Ndidi Elumelu wey bi di manoriti lida in di Nigeria Fediral House of Repisentetiv.
## How e tek go skul
Elumelu rid Ekonomik for Ambrose Alli Yunivasiti. E kari sekod klass lowa (2:2) komot from di yunivasiti. Elumelu kom go Yunivasiti of Legos go do e Masta  in Ekonomik.
Elumelu give $100 million to  di *"ony Elumelu Fondashon*" to fit yuz am helep pipo get wok in Afrika for di next 10 years. Na 10,000 pipo di fondashon get for mind to helep get wok.

## How e tek wok
In 1997, Elumelu lid one smol group of investor to tek ova Crystal Bank. ( di bank kom leta bikom Standard Trust Bank). Wen e tek kontro  of Crystal Bank, di bank mek more moni. Femi Otedola give  am 20 million Dollars an na dat moni e yuz tek buy UBA.
* **United Bank for Africa **
Wen dey join *Standard Trust Bank* an UBA in 2005, Elumelu bi dia Group Manijin Daretor an e mek suo di bank de for twenty kontri for Afrika, UBA de France, US, an UK. Elumelu stop to bi dia Manijin Daretor in 2010. For now na Elumelu bi di oga patapata for bi board of UBA.
* **Heirs Holding**
In 2010, Elumelu form *Heirs Holdings*, wey bi di e famili bizness. In 2010, e stil form di Tony Elumelu Fondashon, one fondashon wey dey sopot pipo wey wan start bizness for Afrika.
* **Transcorp Plc**
For 14 April 2021, forma vais-presidet Yemi Osinbajo give Elumelu di satifiket wey  mek am fit dey kontro Transcorp Hotel.
## Awod wey e don get
* In 2003, Fediral Govamet give am *Memba of di Orda of di Fediral Riploblik* MFR taitu.
* In 2012, Fediral Govamet give am di Nashonal honor of *Komanda of di Orda of di Niger* CON for e wok for pravate bizness.
* Daily Times niuz-pepa give am *Nigeria Man of di year* in 2016
* In 2018 an 2019, e kolet di AABLA (All Afrika Bizness Lida Awod filatropist of di year).
* Bayero Yunivasiti Kano (BUK) give Emlumelu *Honorari Doktor of Bizness digree* in 2019.
* E kolet dk *Nashonal Prodotiviti Orda of Merit Awod * in 2019.
TIME Magazine put e nem for di list of 100 pipo wey popula pass for di wold in 2022.
* On 11 October 2022, Elumelu risiv di Nashonal Honor of Komanda of di Orda of di Fediral Riploblik.
## E pasonal life
Elumelu wife na Awele Vivien Elumelu. E wife na medikal doktor. Na 1993 dem do marej an di marej produs seven pikin.
Joao Grimaldo

**Joao Alberto Grimaldo** (dem bon am for February 21, 2003) wey pipul sabi as **Joao Grimaldo** na Peru futbol playa wey dey plai for Liga 1 klub *Sporting Cristal*.
Ɗemngal Kholok

**Kulung** (wey pipo stil sabi as Kode, Koode, Kwoode, Pia, Pitiko, Widala, Wurkum) na langwej wey Afro-Asiatic pipo  dey spik. Na for norta Naija pipo dey spik am pass in Naija.

## Notes
Simon Ekpa

**Simon Ekpa** (dem bon am for 21 March 1985) na Finnish lorya, pesin wey dey fight for politikal chenj, an sport  pesin. Ekpa bi one of di lida of Biafra indipedet movemet . Na Ekpa dey chuz as prime minista of di Biafra Riploblik Govamet. Ekpa no fit kom Naija for now.

## How e tek start life
Dey bon Ekpa on 21 March 1985 for Ohaukwu local Govamet aria in Ebonyi Stet, Naija. Bifor e start to dey fight for Biafra indipedet, Ekpa kari sekod for di 100 mita race in di 2003 Afrika Junior Athletic Shampionship. Na for Cameroon dey do am. Ekpa don dey live for Finland sins 2007. E na memba of di Nashonal Koliashon Parti of Finland an e kari post for pipo to vote am for di 2022 Finnish Kontri Eleshon.

For wetin one Niuz stashon kol Yel tok, na for February 2023 pipo start to dey notis wetin Ekpa dey do about e fight for Biafra. Pipo kol di Finland govamet mek dey chuk eye into Ekpa mata to no if e don dey hate oda ethnic group. Di NCP (Nashonal Koliashon Parti wey de Finland tok sey dem don start to chuk eye for di mata. One pesin wey e nem na Orji Anya Odim tok sey mek Ekpa komot hand for how e dey yuz bad word tok about oda ethnik group. E stil tok sey di *Assosiashon of lgbo Union Finland* no dey Ekpa bak, an sey Ekpa dey do e tin by imsef. Naija govamet don tel Finland govamet mek dem helep dem stop wetin Ekpa dey do.

For Enugu Stet wey de Naija, meni pipo dey fear Ekpa wel wel. Did Niuz stashon *Yle* travu go Enugu go intaviu pipo about Ekpa.  Na Ekpa tok sey mek pipo no komot for house dorin di eleshon an meni pipo folo dat orda. For February 2023, Yle stashon tok sey e bi like sey Ekpa yuz mago mago method get moni. For 25 May 2023 at di Afrika day Selebrashon wey hapun for Helsinki Finland, did Yunivasa Peace Fedireshon give Ekpa *Ambasedor of Peace*.

## How e tek wok
Ekpa bi di lid redio brokasta for Redio Biafra. Na *Redio Biafra* IPOB (Indijinius Pipo of Biafra) dey yuz pass mesej afta govamet harest dia lida Nnamdi Kanu. 

Dem no gri mek Ekpa tok for Biafra Redio bikos of one rule wey IPOB organasashon no folo. As at 2023, pipo dey kol Ekpa di *Prime  Minista of Biafra Riploblik Govamet in Exile* (BRGIE). One Naija Niuz-Pepa Daily Post don yuz prime minista nem kol Ekpa bifor. Ekpa tok in 2023 sey Biafra Riploblik Govamet get approva an sey na norma govamet. In December 2022, Ekpa mek law sexy mek enibodi no komot for house for 5 days for pipo wey de Biafra land ( South East an som pat o South South for Naija]]. Did day start from 9 December 2022 an e finish for 14 December 2022.  Ekpa tok sey mek pipe no komot for house from 3 July 2023 go rishi 10 July 2023.
Seun Kuti

**Oluseun Anikulapo Kuti ** (dem bon am for 11 January 1983), wey plenti pipu sabi am as **Seun Kuti**, na Naija musik e dey sing an na im bi las bon wey bi man for Fela Kuti. Na im dey kontrol im papa forma band Egypt 80. 

## Tori abaut im life
Na im bi smol pas insaid di pikin wey Fela Kuti bon, dem bon am in 1983. E lik to dey sing wen e dey five years old, wen e wan rish p  nine years old, e don stat to dey pley wit im papa band, Egypt 80. 

Fela Kuti kpai in 1997 an na Seun Kuti dey leed di Egypt 80 band.

In 2018, di band rilis album wey dem kol am *Many Things*. Na dis bi di fest band wey Femi Kuti rilis wit Egypt 80 band.

Femi Kuti dey insaid Calle's 13 song wey bi "Todo se mueve" (Everything Moves), On dia 2010 album  *Entre los que quieran*. 

In 2014,  dem giv Seun Kuti Chans to pafom for Industry Nite at di fest time.
In 2019,  Kuti na visito on 85 to Afrika;  di sekond album by Amerika rapper with Jidenna.

## Politis
Kuti join in di Occupy Nigeria, wey dem uze to tel govment sey dem no lik as dey komot fuel subsidy moni, na wen Ebele Goodluck Jonathan bi president di subsidy Mata hapun. 
In November 2020,  na im dey front for insaid pipu wey wan trai kari Im papa parti - *Movement if the people* - e wan regista am onda Naija electoral bodi, INEC.

## Im Pasonal life
Seun bon pikin wey bi girl wit im waif on 16  December 2013, di pikin nem na Ifafunmike Adara Anikulapo-Kuti. 

## Som of im wok
*Many Things (CD & LP album, 2008, Tôt ou Tard, Disorient Records)
*From Africa With Fury: Rise (2011, Knitting Factory Records/Because Music)
*A Long Way to the Beginning (2014, Knitting Factory Records)
*Struggle Sounds (EP, 2016, Sony Masterworks)
*Black Times (CD & LP album, 2018, Strut Records)
*Night Dreamer Direct to Disc Sessions (CD & LP, 2019, Night Dreamer Records)

### Oda rekording
*Think Africa (12", 2007)
*African Dreams EP (2022, with Black Thought)

### Appearances
*"James Brown" (on di album I'm Not Bossy, I'm the Boss by Sinéad O'Connor) (2014, Netweerk).

## Wia dem gada di tori
Simi

**Simisola Bolatito Kosoko** (wey dem bon for 19 April 1988) wey pipo no wel wel as **Simi** na Naija singa, song raita, an pesin wey dey du fims. Simi start to sing as Gospel singa an na for 2008 e rilis e fest habom *Ogaju*. Simi bi one of di pipo wey dey joji for sisin 7 of di *Nigeria Idol TV show* in 2022. Simi start to dey popular afta e sing one song kol Tiff in 2014. *Tiff* dey for fi katigori of song wey fit kolet  *Best Alternate Song* at The Headies 2015.

For 2014, Simi sahin one rekod kontrat with *X3M Music*, but e komot for di rekod kompini wey e kontrat finish in 2019. Simi rilis e sekod habom Simisola on 8 September 2017. E nomba three habom Omo Charlie Champagne, Vol. 1 kom out on 19 April 2019. Na dat date wey e rish 31 years e rilis *Omo Charlie Champagne, Vol. 1*. Simi   in June 2019, opun e own rekod lebel kompini *Brat".
==How e tek start life==
Na for 19 April 1988 fey bon Simi in [[Ojuelegba]], [[Surulere]], [[Lagos State|Legos Stet]]. Wen Simi tell Juliet Ebirim wwy dey wok for [[Vanguard]] Niuz-pepa about e life tori, e tok sey wen e dey 9 years old, e peret marej skata. E stil tok sey wen edey smol, e dey do wetin boiz-dem dey do.
==How e tek go skul==
Simi go *Star Intanashinol Kolej*, one sekondiri skul wey de [[Ikorodu]], Legos Stet. Simi rid [[Mass Communication| Mass Komunikeshon]] for [[Covenant University|Kovenat Yunivasiti]].
==How e tek wok==
* *'2006-2013** ( Ogaju habom)
Simi dat time fest dey sing an dans for e lokal chorch. For 2008, e rilis one habom kol ''Ogaju''. Ogaju get some muzik inside like: "''Iya Temi"'', an   "''Ara Ile"''. Na Samklef bi di produsa of di habom.
* **2014-2018*': (Restless, Chemistry, an Simisola).
For January 2014, Simi rilis one habom kol *Restless*. Di habom get five song inside. Na Restless habom mek X3M rekod lebel sahin Simi. Di habom get som song wey oda popular singa don sing. For ezampul, Rihanna song *"Man down"* an Adele song "*Set Fire to the rain*" de inside Restless habom.

For 9 January 2014, Simi rilis two singu *"Tiff*", an "*E No Go Funny"*. Pipo like dis two song an meni redio an TV steshon play di song wel wel. Na Josh Clarke produs di vidio of *"Tiff"* an na 30 August 2015 pipo start to see di vidio.

For [[Headies]] 2015 Edition awod, *"Tiff"* dey for di katigori of *Best Alternative Song*.
Simi leta win di "* Most Promisin Act to Watch "'" at di 2015 Nigerian Entatemet Awod.
For one intaviu wey Simi do with Lidaship niuz-pepa, Simi tok sey e don dey wok to rilis e sekod habom in 2016. Simi rilis Jamb Question an one site kol NotJustOk  chuz Simi as one of di singa wey pipo go nid to lisin to in 2016. Simi do di remix of *Jamb Question* with Naija rappa Falz. Simi rilis Oscar Heman Ackah song  *"Love Don't Care*". Pipo like di song. Di song tok about how Naija pipo no like to dey folo oda tribe do somtin togeda. Na Clarence Peters daret di vidio of di song. MTV Afrika Muzik Awods join Simi nem for *Best Breakthrough Act* Katigori in October 2016.

## Muzik wey e don do

## Wia dem gada di tori
Big Brother Naija

**Big Broda Naija** wey bi **Big Broda Nigeria** na one Naija Televishon live show wey Big Broda Televishon prodoshon dey kontro.

For *Big Broda Naija* T.V show, dem go pik some pipo wey go enta one big house an dem go dey do tins wey fit mek dem win moni an oda tins. Enibodi wey enta di house go dey do evritin wey e fit do so dat dem no go tel am to pak komot for di house. Na pipo wey dey luk di show for T.V go chuz pesin wey go komot for di house.
Di fest time wey dey do *Big Broda Naija* na from 5 March go rish  4 June 2006. Na Alexander-Forbes kompini helep arrenj di kauntin of pipo wey vote.
## Sisin wey dem don do bifor
Joint Admissions and Matriculation Board

**Di Joint Admishon an Matrikulashon Board (JAMB)** na one organasashon for  Naija wey dey set ezam kweshon for pipo wey wan enta hi-ya institushon. Na JAMB dey set di UTME ( Yunified Tertihari Mayrikulashon Ezaminashon) ezam for onda graduate wey wan enta Nigeria Yunivasiti.

Na JAMB stil dey set ezam for pipo wey wan enta politeknik, an kolej of edukeshon. All di pipo wey wan rait UTME go don rait WASSCE (West Afrika Sinior Skul Livin Satifiket) wey WAEC ( West Afrika Ezaminashon Kansu) or NECO ( Nashonal Ezaminashon Kansu)
Di fest oga patapata for JAMB na Michael Saidu Angulu wey bi dia oga patapata from 1978 go rush 1986. For todey, dia oga patapata for JAMB na Ishaq Oloyede. Forma presidor Muhammadu Buhari chuz am in August 2016. For 2023, JAMB tok sey dey go do dia ezam on 14 January 2023 an e go klose on 14 February 2023.
## CBT Senta
JAMB CBT senta na difren difren aria an lokashon inside Naija wey pesin fit rejista to do di UTME. Na evri stet for Naija get wie pipo fit regista to rait di ezam. FCT Abuja sef get JAMB senta.

## Di ezam
Evri year, JAMB dey set ezam for pipo wey wan enta Hi-ya institushon. For 2022, na ova 1.7 million pipo rejistato rait UTME ezam. If pesin no enta Hi-ya institushon for di year wey e rait di ezam, e no go fit yuz fi sem risot enta di skul next year. Di pesin go nid to sit an rait anoda UTME  ezam bi dat. Di risot wey smol pass wey pesin fit get for UTME na zero an di score wey hi pass wey pesin fit get na 400. Di ezam dey test how pesin ondastandin rish, how pesin fit kwik kwik tink, an how pesin fit get koret ansa fast fast. Pesin go yuz 2 hours tek do di 180 kweshon wey dey di UTME ezam kweshon pepa. Na onli English lanwej evri bodi go do, di oda pepa-dem dipen of wetin di pesin wan go rid for skul.

Wen di pipo don rait di ezam finish, JAMB go kom sit down tink about di mark wey pesin go get bifor e go fit enta Yunivasiti, Politeknik, Kolej of Edukeshon. Na Yunivasiti dey get mark wey hi pass for all di hi-ya instistushon wey JAMB dey set pass mark for.
## Oga-dem for JAMB
* Kenneth Victor: E na forma Rejista
* Ishaq Oloyede: E na di niu Regista.
National Drug Law Enforcement Agency

**National Drug Law  Enforcement Agency (NDLEA)** na Naija Fediral law agensi wey de onda Fediral Ministri of Jostis. Di wok of NDLEA na to stop mek hard drug no too plenti for Naija. Dey yuz Digree Nomba 48 of 1989 tek form am. Pipo dey see NDLEA pipo for Borda, wie pipo dey enta plane, an  wie pipo dey enta big boat. NDLEA stil dey kach pipo wey dey sell hard drug an pipo wey dey do bad bizness.
Akin Busari

**Akin Busari** (dey bon am 20 August 1984) wey pipo no wel wel as **Akin** na Naija singa, song raita an produsa. Na Akin win di 2012 Afrika Entatenmet Awod wey hapun in Canada. Na e bi di oga patapata for *"Influential Music*".  Pipo no Akin wel wel bikos of di song wey e sing like "Harmony", "Nigerian Girl", "Bamijo", "Omo Ele".
## How e tek start life an go skul
Na for Ikeja, Legos Stet dey bon Akin Busari on 20 August 1984. Akin kom from Yoruba tribe. E go *Command Day Sekondiri Skul* . Canadian Bizness Kolej give Akin komputer Skolaship to go rid for Canada  an e traful go dia in 2003.
## How e tek wok
Akin tok sey na singa like 2face, Fela, an Wyclef mek am like to bikom muzikshan. E tok sey di way e mama like muzik mek am start e muzil karia.
Akin tok sey na wetin dey hapun for life e dey tek sing for e muzik. E tok sey if we wan mek di wold beta, na to join bodi  helep one anoda an do awa pat.
## Song wey e don do
* *True Stories* (2009)
* *Mo So Rire* (2011)
* *Strength* (2012)
* *Babylon Soldier* (2012)
* *Brand New Day* ft. J.Robb (2012)
* *The Way You Are* (2012)
* *Radio Killer* ft, Yom (2013)
* *Beautiful* (2013)
* *Harmony* (2014)
* *Nigerian Girl* (2014)
* *Aja* (2016)
* *Bamijo* (2016)
* *Omo Ele* (2016)
* *Be With You* ft. Neza
## Awod-dem wey e don kolet
* E win Best Toronto R&B/Soul Song an Best Toronto Hip Hop Song Toronto Exclusive Awod in 2009.
* E win Best Toronto  R&B  Soul Song in 2010.
* E win Best Aktist at Afrika Entantemet Awod in 2012 
* E nem de for di katigori wey fit win *Black Canadian Awards* in 2015.
* E nem de for di katigori wey fit win Best song at di *Independent Music Award* in 2015. Na di song *Harmony* mek dem put e nem dia onda di katigori "Sing out for Social Action.
Quadri Aruna

** Quadr Akinade Aruna** (dem bon on 9 August 1988, in Oyo Nigeria) na Naija ogbonge table tennis playa.  E dey insaid 2012 Summer Olympics 2016 Summer Olympics, an 2020 Summer Olympics,  e rish quarter-finals in 2016.

Na im bi di fest Afrika playa wey go rish nomba 10 for di wod. 

For insaid Wod kop, 2014 e rish di quarter finals  in di men's single kompetishon.

In di 2017 ITTF Wod chalenj Bulgaria opun, e rish semi finals, wia e win Dimitrij Ovtcharov. Aruna na Gewo sponsor playa. 

In 2014, na im dey nomba 30 for di wod table tennis playa, an di Wod teble tennis internashonal federation giv am Di Star Playa of di Year.  E dey insaid Naija sport pipu wey win bronze for 2014 commonwealth Games. 
For klob tins, Aruna Quadri dey pley wit TTC RhönSprudel Maberzell Fulda, wey bi beta klub for di German Bundesliga Table Tennis. 

## Im Pasonal life
Na pesin wey sabi pley table tennis lik am e Mari. Na Oba Adeyemi High Skul,  Oyo State, Nigeria. E go len buk. Web e dey Skul, na im stan for dem an Oyo East lokal Govmet Aria an Oyo stet for difren kompetishon for teble tennis.

## Awords
Na Aruna Quadri win Outstanding Sportsman of di Year awod for 2018 Naija Sport Awod.

## Wia dem gada di tori

1. I feel-great-being-ranked-30-in-world-table-tennis.. ThISDAYLIVE. 22 November 2014. Retrieved July 28 2023.

2. MusaQuadri-win-at-NSA. Punch newspaper 17 November 2018. Retrieved 28 July 2023.
Fireboy DML

**Adedamola Oyinlola Adefolahan** (dey bon 5 February 1996) wey pipo no wel wel as **Fireboy DML** na Naija singa. Na Olamide YBNL Nation rekod level sahin am. Fireboy rilis e studio habom Laughter, Tears and Goosebumps in 2019. E win *listina choice awod * an e nem de di 2020 *Song of di year* katigori  for  Soundcity MVP Awod Festival.
## How e tek wok
Song wey mek pipo no Fireboy DML wel wel *Jealous* fest de YBNL Neshon kolaborashon habom *"YBNL Mafia Family*"(2018). Di song leta kom out again on 25 March 2019.
Na *Cracker Mallo* produs am an dis song tok about luv. Na *Director K* daret di vidio of di song.

Fireboy DML rilis one luv song kol "*What if I say"* on 14 June 2019. Na Pheelz produs di song an T.G Omori  produs di vidio. On 1 August 2019, Fireboy DML rilis anoda song kol *King*. Di song tok about pesin wey e luv. Na T.G Omori produs di vidio for *King*.
* *Laughter, Tears and Goosebumps*
Fireboy DML rilis e fest studio habom *Laughter, Tears and Goosebumps* on 29 November 2019. Na for 25 November 2019 dey fest wan rilis am bifor dey kari am go November 29. Di habom get 13 muzik inside an na onli Fireboy DML sing all of dem . Na 6 million times dey lisin to am on Spotify for di fest 3 days afta di habom kom out. Meni pipo wey like muzik tok good tins about di habom, but some tok sey na *"Afro-Life"* e sing inside no bi R&B. "LTG" kontan *Jealous*, *What if I say*, an *King*. Pipo too like *Vibration*, one of di song inside LGT habom.
* *Apollo and Frozen*
For 17 August 2020, Fireboy DML rilis e sekod habom Apollo. Wen Pickfork wan give di habom rate di habom, dey give am 8.3 out of 10. 
NotJustOk tok sey Fireboy DML tok about e sef  for di Apollo habom. For 2021, Fireboy DML rilis di singu Peru  an "*Muzik in Afrika*" rait sey e rili sabi Afrobeats wel wel. Fireboy DML also sing inside Ladipoe song "Running" an WSTRN song "Be My Guest". E stil sing for Cheque song "History". 
Fireboy DML sing for di TV show The Tonight Show Starting Jimmy Fallon. Di song wey e sing for di show na *"Vibration*" from e habom *Laughter Tears and Goosebumps* an "*Champion"* from Apollo.
Fireboy DML an Ed Sheeran rilis one vashon of Peru on 24 December 2021. Di song rush nomba 2 for on *United Kingdom Official Single Chart* in 2022.

## Discography
### Studio albums
Lesley Ugochukwu

'''Lesley Chimuanya Ugochukwu ( dey bon am 26 March 2004) na France futbola wey dey play midfida for Ligue 1 klub Rennes
## How e tek start life
Na for France dey bon Lesley Chimuanya Ugochukwu on 26 March 2004. E papa kom from Naija  an e get blood koneshon with Onyekachi Apam. Onyeka Apam na bifor bifor playa of Rennes an e na forma Naija futbol tim playa.
## How e tek play futbol
Na 25 April 2021 Ugochukwu start to dey play futbol for Rennes. E fest game na wen e enta for Steven Nzonzi for di futbol game wey Rennes tek win Dijon. Di game na ligi game an na 5-1 di game finish.
### Klub
Jean-Clair Todibo

**Jean-Clair Dimitri Roger Todibo** (dey bon am 30 December 1999) na France futbola wey dey play sentra midfid  for Ligue 1 klub Nice
## How e tek play for difren klub
* **Toulouse**
Na for 2016 Todibo join  Toulouse from FC Les Lilas. E play e fest Ligue 1 game on 19 August 2018 for di marsh Derby de la Garonne opponet Bordeaux. Todibo play 89 minit game wey Toulouse tek win Bordeaux 2-1. Dey give Todibo red kad in di 26 minit for Toulouse vs Guingamp. Toulouse win di game 2-1. Todibo play ten game for Toulouse an na onli one time e goal for dem . Dat goal hapun on 30 September for di 1-1 game against Rennes.
* **Barcelona**
For July 2019, Todibo join Barcelona on free transfa from Toulouse. Wen dem kaunt all France playa wen don sahin for Barcelona, na Todibo mek am 22.  Barcelona give Todibo di nomba 6 jersi.
* ** Schalke 04**
On 15 January 2020, Barcelona let mek Todibo go join Schalke 04 for Bundesliga . Schalke 04 tok sey dem go pay €25 million an stil put €5 million leta.
Na Todibo bi di Schalke playa of di month of March 2022.
* **Benfica**
Schalke tok sey mek Toribo go play futbol for Benfica for one year on 5 October 2020 an Benfica tok sey dey fit  leta give Schalke €20 million bikos of Todibo.
* **Nice**
Na for 1 February 2021 Todibo join Ligue 1 klub Nice on loan. Nice klub tok sey dem go pay moni bikos of dis. On 27 June 2021, Nice give Barcelona €8.5 million (+ €7m for oda risin) an Barcelona tok sey mek Nice dey tell dem if dem wan do enitin about Todibo fest. Barcelona go stil kolet some moni from Nice if dey feel like to sell Todibo in fusho.
## How e tek play futbol for e kontri
Todibo play for France onda-20 on 16 November 2018. Di game na bitwin Switzerland wey dey play for Cartagena, Spain. Di game finish 1-1.
France Sinior Tim kol am mek e kom play for dem in March 2023. Na UEFA Euro 2024 kwulifying mash against Netherland an leta against Riploblik of Ireland e play.

## Awod-dem wey e don kolet
* E win LaLiga (2018-2019)
* E tim kari sekod in Coupe de France (2021-2022).